stanford-oval/wikipedia huggingface dataset:
ביומסה (מקור אנרגיה)
בישראל > הפקת אנרגיה ממקורות פסולת > הפקת אנרגיה מפסולת שמנים

נכון לשנת 2014 כמות השמן הנצרכת בישראל למאכל נאמדת ב-250 אלף טונות. מכמות זו, בין 50–100 אלף טונות בשנה מושלכים כפסולת. 15–40 אלף טונות מפסולת זו מגיע מהמגזר הפרטי. לרוב פסולת זו מושלכת אל הביוב, כאשר רובה נספגת בבוצת מכוני טיהור השפכים או שוקעת. בישראל רק כ-15 אלף טונות מפסולת זו מופרדת במכונים ממי השופכין, כאשר חלקה משמש לייצור ביו-דיזל. אפשרות נוספת להפקת ביו-דיזל היא משומן של בעלי חיים מבתי מטבחיים, הנאמדת בכ-4 אלף טונות בשנה. כ-30 אלף טונות בשנה של פסולת זו נאספים לצורך הפקת ביודיזל, כמות השווה לכ-1% מצריכת הסולר השנתית בישראל או 0.5% אחוז מצריכת הדלק לתחבורה.
בישראל > הפקת אנרגיה ממקורות פסולת > הפקת אנרגיה מפסולת עירונית

מדי שנה מיוצרים בישראל כ-2 מיליון טונות של פסולת אורגנית עירונית. למרות הפוטנציאל בשימוש בשיטות תרמיות, בישראל נעשה שימוש בעיכול אנאירובי לצורך הפקת חומר דישון מבוקש במגזר החקלאות. בעיכול אנאירובי יבש ניתן לייצר 1.2 מיליון טונות של דשן מוצק בשנה.
בישראל > הפקת אנרגיה ממקורות פסולת > הפקת אנרגיה מפסולת חקלאית וגזם

מדי שנה מיוצרים כ-5 מיליון טונות פסולת החקלאית האורגנית וישנו פוטנציאל גבוה להפקת אנרגיה מפסולת זו. הבעיה המרכזית בהפקת אנרגיה מפסולת חקלאית היא בריכוז ושינוע הפסולת עקב עלויות יקרות לענף החקלאות. כתוצאה מכך כ-40% מהפסולת החקלאית אינה מטופלת כראוי. ביערות קק"ל קיימת פסולת גזם בהיקף של 70 אלף טונות בשנה, אך בשל בעיות השינוע היא אינה מנוצלת. על פי הערכות, כמות הגזם המיוצרת בישראל מדי שנה עומדת על כ-1.1 מיליון טונות, אך רק 620 אלף טונות מנוצלים. מכמות חומר זו ניתן להפיק כ-51 מגה-ואט חשמל בגזיפיקציה או לחלופין כ-220–310 אלף טונות ביו-פחם, המשמש 3% מכלל כמות הפחם בישראל.
בישראל > הפקת אנרגיה ממקורות פסולת > הפקת אנרגיה מפסולת פלסטיק

כמות פסולת הפלסטיק בישראל מוערכת מדי שנה בכ-270 אלף טונות פסולת, רובה אריזות פלסטיק. יש פוטנציאל גבוה להפקת אנרגיה מפסולת פלסטיק, כיוון שפסולת זו עתירה באנרגיה הרבה יותר משאר סוגי הפסולת. ניתן להפיק אנרגיה מפסולת פלסטיק באמצעות שיטות תרמיות כמו גזיפיקציה ופירוליזה. מבחינה סביבתית ובריאותית שיטת הגזיפיקציה עדיפה, אך מבחינה כלכלית עדיפה שיטת פירוליזה. בישראל מרבית פסולת הפלסטיק עוברת מחזור היות ששיטת הפירוליזה היא טכנולוגיה חדשה יחסית עם יישום מועט בקנה מידה ארצי. כמו כן על מנת להשיב אנרגיה באמצעות שיטה זו נדרש שינוע של הפסולת ברחבי הארץ.
בישראל > אתגרים

בישראל קיים אקלים מדברי ים-תיכוני כלומר במרבית השנה מזג האוויר חם ויבש. לעובדה זו יש משמעות כאשר מתכננים הפקת אנרגיה מפסולת. לדוגמה, בעיכול אנאירובי נדרש לחמם את הפסולת לטמפרטורה בין 35–70 מעלות צלזיוס. בישראל, לעומת אירופה, אין צורך להשקיע אנרגיה רבה בחימום, בזכות האקלים. מנגד, האקלים המדברי גורם לכך שפסולת נרקבת בצורה מהירה יותר וגורמת לפליטת גזי חממה וסירחון.
מרבית האנרגיה שמיוצרת מביומסה בישראל מנוצלת לצורכי חשמל. על מנת לייצר חשמל מאנרגיה מתחדשת נדרשת תשתית עם קיבולת ועמידות גבוהה. ייצור החשמל מתבצע במספר תחנות כוח בדרום ובצפון, רחוק יחסית ממוקדי הצריכה ולכן ישנו גם צורך בשינוע רב של חשמל. נוסף על כך ייצור חשמל ממקור אנרגיה מתחדשת כרוך בביזור (גגות ומבנים) שטחים נרחבים, דבר המגדיל משמעותית את היקף השינוע של החשמל. היקף יצור החשמל הוא תנודתי מאוד ומשתנה בהתאם לשעה ביום לעונה ולמזג האוויר. כיוון שאין יכולת לאגור חשמל במתקני הייצור בהיקפים משמעותיים ועל מנת להרחיב את השימוש באנרגיות מתחדשות, נדרש להקים תשתית עמידה בפני שינויים תכופים בהיקפים ושינוע של חשמל.
הערות שוליים

1 2  Biomass-renewable, U.S Energy Information Administration
1 2  פרופ' גרשון גרוסמן ועידן ליבס, ביומסה לאנרגיה בישראל, סיכום והמלצות דיון, באתר מוסד שמואל נאמן, ‏4 במרץ 2014
1 2 3 4 5  ד"ר דניאל מדר, שיפור מערך הפקת אנרגיה מפסולת אורגנית בישראל, באתר אקולוגיה וסביבה, ‏אוקטובר 2015
1 2 3  World Bioenergy Association, GLOBAL BIOENERGY STATISTICS 2019, איגוד הביואנרגיה העולמי
1 2 3 4 5 6 7 8 9 10 11 12  שטיינבום הילה וד"ר דניאל מדר, הפקת אנרגיה מפסולת ביומאסה: תקצירי מחקר ותובנות, ‏אוגוסט 2014
1 2  ליאור גאלו ויהודה פורת, התפתחות המשק החשמל בישראל-לקראת משק חשמל בר קיימא, ‏2017
| --- | --- |
בקרת זהויות :  NLI: 987007546539905171  GND: 4006877-8  LCCN: sh90000612  NARA: 10639638  NDL: 01165461  NKC: ph118913
דוננמב

|  נתונים כימיים |
| --- | --- |
 כתיב כימי:  C6452H10038N1708O2013S42 
 מזהים
 קוד ATC:  N06DX05
 מספר CAS:  1931944-80-7
 PubChem:  
 
דוננמב (דונאנמב, באנגלית: Donanemab; שם מסחרי: קיסונלה Kisunla), הוא נוגדן חד שבטי המשמש לטיפול במחלת אלצהיימר. דוננמב פותח על ידי חברת אלי לילי.
תופעות הלוואי השכיחות ביותר כוללות הפרעות הדמיה הקשורות לעמילואיד (ARIA) המצביעות על בצקת (ARIA-E) או על דימום (ARIA-H) וכאבי ראש.
מנהל המזון והתרופות האמריקאי אישר את השימוש בדונאנמב ביולי 2024. זאת, לאחר סדרה של כישלונות של תרופות אחרות שפותחו נגד מחלת אלצהיימר, ביניהן גם נוגדנים חד שבטיים אחרים. הטיפול מיועד לחולים עם ליקוי קוגניטיבי קל או שלב דמנציה קל של דמנציה מסוג אלצהיימר עם ממצאים מעבדתיים מתאימים.
תופעות לוואי

העלון לצרכן שאושר על ידי מינהל המזון והתרופות האמריקאי (FDA) לדוננמב כולל אזהרת מסגרת שחורה לגבי הפרעות הדמיה הקשורות לעמילואיד.
תופעות הלוואי עשויות לכלול גם תגובות הקשורות לעירוי, כמו תסמינים דמויי שפעת, בחילות, הקאות ושינויים בלחץ הדם, ותגובות רגישות יתר, כולל אנפילקסיס (תגובה אלרגית חמורה ומסכנת חיים) ואנגיואדמה (נפיחות).
דוננמב ופפטיד עמילואיד ביתא (Aβ)

עם התקדמות טכנולוגיית הדמיית עמילואיד, נקשר עודף הפפטיד Aβ החוץ-תאי להתפתחות מחלת אלצהיימר. ייצור מוגבר של פפטיד Aβ יוצר רובד (פלאק) באזורים פגועים במוח. דוננמב תוקף את הצטברות הרובד המסיס והבלתי מסיס, ומאט את התקדמותו.
הִיסטוֹרִיָה > מחקר קליני ראשון

אלי לילי ניהלה את מחקר השלב הראשון בארצות הברית וביפן ממאי 2013 עד אוגוסט 2016. המחקר נערך עם 100 אנשים עם מחלת אלצהיימר קלה שאובחנה על פי סריקת PET-עמילואיד חיובית שנערכה לכל נבדק. הגיל הממוצע של הנבדקים היה 74. רק במינון הגבוה ביותר שנבדק (10 מ"ג לק"ג) נצפתה הפחתה (של 40%-50%) ברובד פפטיד Aβ.
נמצא כי המנה הראשונה של דוננמב יצרה תגובה חיסונית חזקה, המגבירה את הפעילות של הנוגדן המקורי שהוזרק. לאחר שמטופלים קיבלו מנות מרובות, לשישה מהם הייתה תגובת עירוי שכללה צמרמורות, הסמקה, סחרחורת, פריחה וחום. לאף מטופל לא היה ARIA-E, אבל היו מקרים של ARIA-H שהותיר שטפי דם קטנים במוח. בנוסף, רוב האנשים פיתחו נוגדנים נגד התרופה שהפחיתו את יעילותה, עם זמן מחצית חיים קצר (עשרה ימים).
הִיסטוֹרִיָה > שלב III

באוקטובר ובנובמבר 2020, לילי הרחיבה מחקר שלב II שנקרא TRAILBLAZER-ALZ למחקר נוסף. הוא נוהל עם 87 אתרים ברחבי קנדה, הולנד ופולין, כלל 1736 נבדקים (מתוך 8240 מתנדבים שנבדקה התאמתם לניסוי) ותוצאותיו פורסמו ביולי 2023.
הִיסטוֹרִיָה > מצב משפטי

בשנת 2023 קיבלה תרופה דומה, בשם לקנמב (לקמבי), אישור מואץ מיוחד לשימוש רפואי בארצות הברית על ידי מינהל המזון והתרופות האמריקני. ביולי 2024 קיבלה דוננמב אישור מואץ, כתרופה השנייה מסוגה לטיפול באלצהימר.
הִיסטוֹרִיָה > כלכלה

מחיר המחירון עבור דוננמב הוא 32,000 דולר אמריקאי עבור שנה של טיפול.
הערות שוליים

1 2  "Kisunla (donanemab-azbt) injection, for intravenous use" (PDF). ארכיון (PDF) מ-2 ביולי 2024. נבדק ב-2 ביולי 2024. {{cite web}}:  (עזרה)
1 2 3 4 5 6  Center for Drug Evaluation and Research, FDA approves treatment for adults with Alzheimer’s disease, FDA, 2024-07-02 (באנגלית)
↑  Mark A. Mintun, Albert C. Lo, Cynthia Duggan Evans, Alette M. Wessels, Paul A. Ardayfio, Scott W. Andersen, Sergey Shcherbinin, JonDavid Sparks, John R. Sims, Miroslaw Brys, Liana G. Apostolova, Stephen P. Salloway, Daniel M. Skovronsky, Donanemab in Early Alzheimer's Disease, The New England Journal of Medicine 384, 2021-05-06, עמ' 1691–1704 doi: 10.1056/NEJMoa2100708 (באנגלית)
1 2  Justin M. Long, David M. Holtzman, Alzheimer Disease: An Update on Pathobiology and Treatment Strategies, Cell 179, 2019-10-03, עמ' 312–339 doi: 10.1016/j.cell.2019.09.001 (באנגלית)
↑  Ronald B. Demattos, Jirong Lu, Ying Tang, Margaret M. Racke, Cindy A. Delong, John A. Tzaferis, Justin T. Hole, Beth M. Forster, Peter C. McDonnell, Feng Liu, Robert D. Kinley, William H. Jordan, Michael L. Hutton, A plaque-specific antibody clears existing β-amyloid plaques in Alzheimer's disease mice, Neuron 76, 2012-12-06, עמ' 908–920 doi: 10.1016/j.neuron.2012.10.029 (באנגלית)
↑  Gilbert Gallardo, David M. Holtzman, Amyloid-β and Tau at the Crossroads of Alzheimer's Disease, Advances in Experimental Medicine and Biology 1184, 2019, עמ' 187–203 doi: 10.1007/978-981-32-9358-8_16 (באנגלית)
1 2  Mark Mintun of Eli Lilly & Company, Donanemab Confirms: Clearing Plaques Slows Decline—By a Bit, alzforum, ‏19/03/2021 (באנגלית)
↑  Stephen Loucian Lowe, Brian A. Willis, Anne Hawdon, Fanni Natanegara, Laiyi Chua, Joanne Foster, Sergey Shcherbinin, Paul Ardayfio, John R. Sims, Donanemab (LY3002813) dose-escalation study in Alzheimer's disease, Alzheimer's & Dementia (New York, N. Y.) 7, 2021, עמ' e12112 doi: 10.1002/trc2.12112 (באנגלית)
1 2  John R. Sims, Jennifer A. Zimmer, Cynthia D. Evans, Ming Lu, Paul Ardayfio, JonDavid Sparks, Alette M. Wessels, Sergey Shcherbinin, Hong Wang, Emel Serap Monkul Nery, Emily C. Collins, Paul Solomon, Stephen Salloway, Liana G. Apostolova, Oskar Hansson, Craig Ritchie, Dawn A. Brooks, Mark Mintun, Daniel M. Skovronsky, TRAILBLAZER-ALZ 2 Investigators, Donanemab in Early Symptomatic Alzheimer Disease: The TRAILBLAZER-ALZ 2 Randomized Clinical Trial, JAMA 330, 2023-08-08, עמ' 512–527 doi: 10.1001/jama.2023.13239 (באנגלית)
↑  Emily Harris, FDA Greenlights Second Alzheimer Drug, Donanemab, JAMA, 2024-07-26 doi: 10.1001/jama.2024.13386 (באנגלית)
↑  Belluck, Pam (2 ביולי 2024). "New Drug Approved for Early Alzheimer's". The New York Times. ארכיון מ-2 ביולי 2024. נבדק ב-3 ביולי 2024. {{cite news}}:  (עזרה)
איור גרף תוצאות ניסויי הקצאה אקראית של התרופה בהשוואה לפלצבו, למשך 76 שבועות, באנשים עם דמנציה קלה מסוג אלצהיימר. הערכים של אחוזי החמרת של מחלה נמדדו מתוך איור 1.4 בדווח ה-FDA והערכים של שאר התופעות הבלתי רצויות נלקחו מטבלה 3 במאמר שפורסם על ידי סימס ואחרים ב-2023.
ג'ל

צנצנת הפוכה של ג'ל לשיער
ג'ל אכיל - ציר דגים
גֵ'ל (בעברית: תַּקְרִישׁ) הוא חומר שמצב הצבירה שלו נמצא בין מוצק לנוזל.
סוגי ג'ל

הג'לים מתחלקים לקבוצות לפי סוג התווך הנוזלי. כמעט כל נוזל יכול להוות תווך לג'ל; לרוב מדובר במים, ואז ייקרא הג'ל הידרוג'ל או אקווהג'ל, אך גם חומרים אחרים כגון שמן או אף אוויר יכולים להוות תווך לג'ל.
סוגים שונים של ג'ל עשויים להיות קשיחים (אנ') או רכים בהתאם להרכבם הכימי. ג'לים מוגדרים כחומרים מורכבים, בעלי מערכות של קשרים צולבים רשתיים בתוך נוזל. מבחינת הרכבם הכימי ומשקלם, הג'לים עשויים בעיקר מנוזל, אך מבחינת תכונותיהם הפיזיקליות, הם מתנהגים כחומרים מוצקים. המבנה הרשתי התלת-ממדי כולא בתוכו את הנוזל המאבד את יכולת הנזילה שלו. מערכת הקשרים הצולבים אחראית לתכונותיו הפיזיקליות של הג'ל, קשיחותו, האלסטיות שלו ודביקותו, והיא נובעת מקשרים כימיים תוך או בין מולקולריים, מבנים גבישיים או קשרים אחרים אשר שומרים על מבנה סדור בתוך הנוזל.
ג'לים רבים מפגינים תכונה הנקראת תיקסוטרופיה (אנ'). כאשר מנערים, מערבבים או מחממים את הג'לים, הם הופכים לנוזל לכל דבר, וכאשר מקררים או מפסיקים לנער אותם הם חוזרים למצב של ג'ל.
סוגי ג'ל > הידרוג'ל

הידרוג'לים הם הידרוקולואידים של נוזל במוצק. אלה חומרים בעלי רמת ספיחה גבוהה, שעשויים להכיל מים עד כ-99% ממשקלם. לרוב הם בעלי גמישות גבוהה הדומה לזו של רקמה חיה. התכונות הפיזיקליות של ההידרוג'לים מאפשרות להם להשתלב בתעשיית המזון כגורמי ג'לציה (אנ'), כמסמיכים וכמייצבים (אנ'). ההידרוג'לים הם ג'לים המכילים מים כמדיום נוזלי ורשת של חומר מצולב בתוך המדיום הנוזלי. החומר המצולב עשוי להיות פולימר, שאינו מסיס במים (ג'לים תעשייתיים או המיועדים למחקר כגון פוליאקרילאמיד), אך לעיתים עשויים להיות פולימרים של סוכרים שונים (כגון, אגר ופקטין) או חלבונים (למשל ג'לטין) המתמוססים במים בתנאי חום מתאימים, לרוב טמפרטורות של רתיחה ועוברים צלוב עם הורדת הטמפרטורה. מרבית הפולימרים הבנויים על בסיס של רב סוכרים, מוצאם מדפנות של אצות, אך גם מפוליסוכרים המופקים מצמחים (LBG-Locust Bing Gum). קיימים גם פולימרים של סוכרים המתמוססים בקלות במים אך זקוקים לנוכחות של קטיונים ליצירת גשרי צלוב, כגון, חומצה אלגינית (אנ') בנוכחות יוני סידן, קרגינאנים (אנ') שונים שעוברים צלוב עם יוני אשלגן או סידן בהתאם לסוגו.
סוגי ג'ל > אירוג'ל

החלפת הנוזל שבג'ל בגז יוצרת אירוג'לים, שהם חומרים מוצקים בעלי תכונות יוצאות דופן של צפיפות חומר נמוכה מאוד, שטח פנים גבוה מאוד ויכולת בידוד תרמי ניכרת. חומרים אלו מכונים בתעשייה עשן קפוא, עשן מוצק או עשן כחול, עקב שקיפותם ועקב נטייתם לפזר אור העובר דרכם, אולם חומרים אלו מוצקים למגע ומרקמם דומה לזה של פוליסטירן מוקצף (קלקר). האירוג'לים הראשונים יוצרו מסיליקה ג'ל (שעל אף שמו אינו ג'ל אלא חומר מוצק). כיום מייצרים אירוג'לים המבוססים על תצורות אלומינה, סיבי פחמן וכן תחמוצות כרום ובדיל.
אירוג'לים מיוצרים בתהליך בו ממצים את הנוזל מתוך הג'ל באמצעות ייבוש סופר-קריטי. תהליך זה, הדומה לייבוש בהקפאה על אף שלא מקפיאים בו את החומר, מאפשר למולקולות הנוזל לצאת מתוך הסריג המצולב בלי לגרום לו להתמוטטות כתוצאה מכוחות קפילריים (התמוטטות כזאת הייתה מתרחשת בתהליך אידוי רגיל).
סוגי ג'ל > אורגנוג'ל

אורגנוג'לים (אנ') משמשים לתעשיות הפרמצאותיקה והמזון. הם מורכבים מרשת תלת־ממדית של חומר מצולב, אולם במדיום העשוי מחומר אורגני, לרוב ממס הידרופובי, שמן מינרלי או שמן צמחי. מסיסותם וגודלם של החלקיקים הבונים את רשת החומר המצולב הם המשפיעים העיקריים על קשיחותו ומאפייניו האלסטיים של האורגנוג'ל. לרוב, רשתות חומר מצולב אלה נבנות על ידי הרכבה עצמית של החלקיקים.
ראו גם

קולואיד
מצב צבירה
הערות שוליים

↑  Locust Bean Gum - an overview, ScienceDirect
↑  Thermal Break Technology - IQ Technical, ‏2017-07-28 (באנגלית בריטית)
↑  Cloé L. Esposito, Plamen Kirilov, V. Gaëlle Roullin, Organogels, promising drug delivery systems: an update of state-of-the-art and recent applications, Journal of Controlled Release 271, 2018-02-10, עמ' 1–20 doi: 10.1016/j.jconrel.2017.12.019
↑  Sudaxshina Murdan, Organogels in drug delivery, Expert Opinion on Drug Delivery 2, 2005-05, עמ' 489–505 doi: 10.1517/17425247.2.3.489
↑  Alejandro G. Marangoni, Nissim Garti, 1 - An Overview of the Past, Present, and Future of Organogels, AOCS Press, 2011-01-01, עמ' 1–17, ISBN 978-0-9830791-1-8. (באנגלית)
| --- | --- |
בקרת זהויות :  LNB: 000111967  NKC: ph166209 
פיטר טסו מ-JPL שבנאס"א מחזיק דגימת אירוג'ל.
פיסת אירוג'ל שמשקלה כ-2 גרם תומכת בלבנה במשקל 2.5 ק"ג, וגורמת לה להראות כמרחפת
חום HT

| --- | --- |
 
 כתיב כימי:  C₂₇H₂₀N₄Na₂O₉S₂ 
 מספר CAS:  4553-89-3
 
חום HT (באנגלית: Brown HT), נקרא גם חום שוקולד HT ו-C.I. 20285, הוא צבע מאכל חום סינתטי ממשפחת אזו.
כאשר הוא נמצא בשימוש במאכלים הוא מסומן באמצעות מספר E כ-E155. הוא משמש כתחליף לצבע מאכל מקקאו או קרמל. הוא נמצא בשימוש בעיקר בעוגות שוקולד וכן בחלב, גבינה, יוגורט, ריבה, דג ומוצרי מזון אחרים. הוא עלול ליצור תגובה אלרגית באסתמתים ואנשים הרגישים לאספירין.
הוא נאסר לשימוש באוסטריה, בלגיה, דנמרק, צרפת, גרמניה, ארצות הברית, נורווגיה, שווייץ ושוודיה.
ג'ינקס מונסון

| --- | --- |

 לידה:  18 בספטמבר 1987 (גיל: 37) פורטלנד, אורגון, ארצות הברית
 שם לידה:  Jerick Roman Lamar Hoffer
 מדינה:  ארצות הברית
 מקום מגורים:  סיאטל 
 ידועה בשל:  המרוץ לדראג של רו פול: עונה 5, המרוץ לדראג: אולסטארס: עונה 7
 השכלה:  הקולג' לאומנות קורניש
 תקופת הפעילות:  מ-2003
 עיסוק:  מלכת דראג, שחקנית, זמרת
 פרסים והוקרה:  Out100 (2022) 
 https://www.jinkxmonsoon.com/
 
ג'ינקס מונסון היא דמות הדראג של ג'ריק רומן לאמר הופר (באנגלית: Jerick Roman Lamar Hoffer; נולדה ב-18 בספטמבר 1987), שחקנית, קומיקאית וזמרת אמרקיאית-יהודייה שידועה בעיקר בעקבות זכייתה בעונה החמישית של המרוץ לדראג של רו פול ובעונה השביעית של המרוץ לדראג: אולסטארס. היא המתמודדת היחידה שזכתה בשתי עונות של התוכנית. אלבום הסולו הראשון שלה, "The Inevitable Album", יצא ב-2014, וב-2018 יצא אלבום הסולו השני שלה, "The Ginger Snapped". ג'ינקס מופיעה בתוכנית "Sketchy Queens" של "WOW Presents Plus", תוכנית שהיא יצרה יחד עם ליאם קראג.
ביוגרפיה

ג'ינקס נולדה בפורטלנד, אורגון והופיעה לראשונה בדראג בגיל 15 במועדון לכל הגילאים Escape Nightclub. שם הדראג המקורי שלה היה אמור להיות "Heidi Destruction" לפני שהיא החליטה על ג'ינקס מונסון. היא למדה בחטיבת האומנויות דה וינצ'י ובתיכון גרנט. ג'ינקס גודלה כקתולית וגילתה את המוצא הרוסי-יהודי מצד אימה כשהייתה בת 18. דמות הדראג שלה היא יהודייה כדרך להתחבר מחדש עם החלק הזה במורשת שלה. ג'ינקס קיבלה תואר ראשון באומנות מקולג' קורניש לאומנויות ב-2010. היא גרה בסיאטל, וושינגטון מאז 2006. באוקטובר 2018, היא עברה חזרה לפורטלנד בבית שנקרא אחוזת מונסון.
קריירה

לאחר שעברה מסיאטל לפורטלנד, ג'ינקס והשותף היצירתי ניק סאהויה כתבו וכיכבו בפרקי רשת של "Funny or Die" בשם "Monsoon Season" שבהם היא שיחקה את ג'ינקס מונסון כאמא השתלטנית, המסוממת והכמעט פסיכוטית של דמותו של ניק, קמיקזה מונסון. ב-2011, ג'ינקס הופיעה בסרט של ווס הארלי "Waxie Moon in Fallen Jewel".
בינואר 2012, ג'ינקס הופיעה כמוריץ במחזמר הרוק אביב מתעורר. מ-21 ביולי ועד 19 באוגוסט, היא כיכבה כאנג'ל בהפקה של רנט.
בנובמבר 2012, לוגו הכריזו על ג'ינקס מונסון כמתמודדת בעונה החמישית של המרוץ לדראג של רו פול. ג'ינקס קיבלה השראה להיבחן לתוכנית לאחר שראתה את שרון נידלס בעונה הרביעית. מונסון זכתה בשני אתגרים וזכתה בעונה.
בינואר 2013, ג'ינקס שיחקה את הדוויג בהפקה של הדוויג והשארית העצבנית. ביוני, היא שיחקה את ולמה וון טאסל בהפקה של היירספריי. ג'ינקס הופיעה בקברט מוזיקלי בשם "The Vaudevillians" תחת השם "Kitty Witless". אחרי שהופיעה עם המופע באוסטרליה, ג'ינקס קיבלה מועמדות לפרס הלפמן למופע הקברט הטוב ביותר. ב-2013, ג'ינקס נבחרה לאחת מאומני השנה של מגזין "City Arts". ב-31 בינואר 2014, היא שיחקה את טלולה/דניס בדם אמיתי.
ב-6 במאי 2014, ג'ינקס הוציאה את אלבום הבכורה שלה "The Inevitable Album". ב-2015, ג'ינקס הצטרפה לקאסט של הסדרה של ווס הארלי "Capitol Hill".
ב-12 בינואר 2018, ג'ינקס הוציאה את אלבומה השני "The Ginger Snapped". באותו חודש, ג'ינקס דיבבה את הדמות אמרלד בפרק "Lars of the Stars" של הסדרה סטיבן יוניברס.
ביוני 2019, ג'ינקס נבחרה במקום ה-18 ברשימת מלכות הדראג החזקות ביותר באמריקה של מגזין ניו יורק.
ב-2020, ג'ינקס הופיעה בסרט חג המולד של הולו עונת השמחות. באותה שנה היא כיכבה וכתבה יחד עם בן דלה קרם את סרט החג "The Jinkx and DeLa Holiday Special" שמבוסס על הופעות חג המולד שלהן לאורך השנים. השתיים הופיעו עם המופע ברחבי העולם ב-2021.
באפריל 2022, הוכרז שג'ינקס תתמודד בעונה השביעית של המרוץ לדראג: אולסטארס, עונת המנצחות הראשונה של הזיכיון. היא זכתה בחמישה אתגרים וזכתה בעונה.
בנובמבר 2022, הוכרז שג'ינקס תשחק במחזמר שיקגו בברודוויי בתפקיד מאמה מורטון מ-16 בינואר 2023 למשך שמונה שבועות.
חיים אישיים

מונסון מזדהה כ"חסרת מגדר" או א-בינארית ומשתמשת ב-Singular they כשהיא לא בדראג. בריאיון באפריל 2017, אמרה מונסון ש"מעולם לא הזדהיתי לחלוטין כגבר. תמיד הזדהיתי יותר כנזילה מגדרית או כבעלת מגדר רב-משמעי, אבל מעולם לא ידעתי את אוצר המילים להסביר את עצמי".
מונסון סובלת מנרקולפסיה, עובדה שהיא חשפה בפרק הראשון של העונה החמישית של המרוץ לדראג.
בינואר 2021, התחתנה מונסון עם בן זוגה מייקל אבוט בטקס קטן בבית עם חברים ומשפחה דרך שיחת וידאו. הקומיקאית דבן גרין השיאה אותם.
מונסון גלויה מאוד בקשר לדעתה על דונלד טראמפ ושוויון ללהט"ב בטוויטר ובאינסטגרם שלה. היא תומכת במפלגה הדמוקרטית ותרמה לקמייפנים של אליזבת וורן וברני סנדרס למועמדות הדמוקרטית לנשיאות ב-2020.
דמות הדראג שלה קיבלה השראה מאימה שלה ומהקומיקאיות לוסיל בול, מריה באמפורד, דבן גרין ושרה סילברמן. שם המשפה של הדמות שלה, מונסון, מגיעה מהדמות עדינה מונסון מהסיטקום הבריטי פשוט נהדרת. ג'ינקס מופיעה גם תחת דמות הדראג דיידרה איי. ארווין, מתקשרת דרומית.
דיסקוגרפיה > אלבומים

| שם | פרטים |
| --- | --- |
The Inevitable Album: יצא: 6 במאי 2014 חברה: סיידקאר רקורדס
The Ginger Snapped: יצא: 12 בינואר 2018 חברה: פרודוסר אינטרטיימנט גרופ
פילמוגרפיה > טלוויזיה

| שנה | שם | תפקיד | הערות | מקור |
| --- | --- | --- | --- | --- |
| 2013 | המרוץ לדראג של רו פול | מתמודדת | עונה חמישית, זוכה |  |
| 2013 | רופול: הכול בחוץ: עונה 4 | מתמודדת | עונה חמישית, זוכה |  |
| 2013 | NewNowNext Awards | עצמה |  |  |
| 2014 | שוטרים בדם | טלולה/דניס | עונה 1, פרק 14: "Manhattan Queens" |  |
| 2014 | המרוץ לדראג של רו פול | אורחת | עונה שישית |  |
| 2015 | המרוץ לדראג של רו פול | אורחת | עונה שביעית, פרק 13: "Countdown to the Crown" |  |
| 2016 | המרוץ לדראג של רו פול | אורחת | עונה שמינית, שני פרקים |  |
| 2016 | Gay for Play Game Show Starring RuPaul | אורחת | פרק אחד |  |
| 2018 | סטיבן יוניברס | אמרלד (קול) | עונה 5, פרק 11: "Lars of the Stars" |  |
| 2018 | Mighty Magiswords | היירמוסה (קול) | עונה 2, פרק 2: "To Balderly Go" |  |
| 2018 | המרוץ לדראג של רו פול | אורחת | עונה עשירית, פרק 1: "10s Across the Board" |  |
| 2018 | Bravest Warriors | ג'נה (קול) | שלושה פרקים |  |
| 2019 | המרוץ לדראג שלל רו פול | אורחת | עונה 11, פרק 8: "Snatch Game At Sea" |  |
| 2019 | Blame the Hero | המלכה | עונה 1, פרק 1: "The Worst Ending" |  |
| 2020 | איי-ג'יי והמלכה | אדי | פרק 2: "פיטסבורג" |  |
| 2022 | המרוץ לדראג: אולסטארס | מתמודדת | עונה שביעית, זוכה |  |
| 2022 | רופול: הכול בחוץ: אולסטארס: עונה 4 | מתמודדת | עונה שביעית, זוכה |  |
| 2022 | Countdown to All Stars 7: You’re a Winner Baby | אורחת | ספיישל של VH1 |  |
|  | The View | אורחת |  |  |
| 2023 | Late Night with Seth Meyers | אורחת |  |  |
| 2023 | CBS Mornings | אורחת |  |  |
| 2024 | דוקטור הו (2024) | מאסטרו | עונה 1,פרק 2 "אקורד השטן" |  |
פילמוגרפיה > קליפים

| שנה | שם | אומן | מקור |
| --- | --- | --- | --- |
| 2015 | "Hieeee" | אלסקה ת'אנדרפאק |  |
| 2017 | "Doom or Destiny" | בלונדי |  |
| 2018 | "Now or Never" | בלייר סיינט קלייר |  |
פילמוגרפיה > סדרות רשת

| שנה | שם | תפקיד | מקור |
| --- | --- | --- | --- |
| 2010 | Monsoon Season | עצמה |  |
| 2011 | Drag Becomes Him | עצמה |  |
| 2013 | 31 Days of Jinkx | עצמה |  |
| 2016 | Capitol Hill | עצמה |  |
| 2019 | The X Change Rate | אורחת |  |
| 2020 | Blood and Makeup | מלורה אודוולד |  |
| 2020 | Helluva Boss | מרת'ה |  |
| 2021 | I Like to Watch | אורחת |  |
| 2022 | Around the Table | אורחת |  |
| 2022 | BuzzFeed Celeb | אורחת |  |
| 2022 | Friendship Test | אורחת |  |
| 2022 | Drip Or Drop? | אורחת |  |
| 2022 | Portrait of a Queen | אורחת |  |
| 2022 | Sketchy Queens | אורחת |  |
| 2023 | The Pit Stop | אורחת |  |
פילמוגרפיה > תיאטרון

| שנה | שם | תפקיד | תיאטרון |
| --- | --- | --- | --- |
| 2010 | Red Ranger Came Calling | רד ריינג'ר | תיאטרון בוק-איט רפרטורי |
| 2010 | הנרי החמישי | אליס | תיאטרון סנטר האוס |
| 2011 | Turning Parlor Tricks | דיידרה איי. ארווין | תיאטרון אוף ג'קסון |
| 2011 | אופרה בגרוש | פילץ' | אינטימן פלייהאוס |
| 2012 | רנט | אנג'ל דומאט שונארד | תיאטרון פיפס אווניו |
| 2012 | אביב מתעורר | מוריץ | תיאטרון בלאגן |
| 2013 | הדוויג והשארית העצבנית | הדוויג | תיאטרון מור |
| 2013 | היירספריי | ולמה וון טאסל | תיאטרון פיפס אווניו |
| 2023 | שיקגו | מאמא מורטון | תיאטרון אמבסדור |
פרסים ומועמדויות

| שנה | פרס | קטגוריה | עבודה | תוצאה | מקור |
| --- | --- | --- | --- | --- | --- |
| 2014 | פרסי הלפמן | אומן הקברט הטוב ביותר | The Vaudevillians | מועמדת |  |
| 2018 | פרסי וורלד אוף וונדר | הקליפ הכי טוב של מלכת דראג | "She Evil" | מועמדת |  |
| 2021 | פרסי קווירטי | מלכות דראג | עצמה | ניצחה |  |
| 2021 | פרסי קווירטי | צחוק בסגר | The Jinkx and DeLa Holiday Special | ניצחה |  |
החוק הראשון של התרמודינמיקה

החוק הראשון של התרמודינמיקה הוא הכללה של חוק שימור האנרגיה שמוסיפה את האפשרות של שינוי באנרגיה של מערכת דרך מעבר חום אליה או ממנה, ולא רק דרך עבודה. בכך הוא מאפשר הרחבה של מושג שימור האנרגיה מתחום
המכניקה הרגילה לתחום התרמודינמיקה.
מבחינה אינטואיטיבית, החוק אומר שאנרגיה של מערכת מורכבת מהחום שאגור בתוכה ומהיכולת שלה לבצע עבודה. כלומר, באופן בסיסי בטבע, אנרגיה יכולה לבוא לידי ביטוי בצורות של חום או עבודה בלבד ולכן על מנת לחשב את האנרגיה של מערכת יש לסכום שני גדלים שונים אלה.
ניסוח פורמלי

הניסוח הפורמלי של החוק נתון על ידי:
כאשר  U היא האנרגיה הפנימית של המערכת,  W
העבודה שהמערכת ביצעה על הסביבה ו-  Q
החום שזרם לתוך המערכת.
עבור שינויים אינפיניטיסמאליים החוק נכתב בצורה:
הסימון  \delta  מעיד שהשינויים בחום ובעבודה אינם ביטויים המהווים דיפרנציאל שלם, משום שהחום והעבודה אינן פונקציות מצב של המערכת, התלויות רק במצב הנוכחי של המערכת.
בתהליכים הפיכים אפשר לכתוב את החוק בצורה:
כאשר  T היא הטמפרטורה,  S האנטרופיה,  P הלחץ ו- V הנפח.
עבודה

הביטוי לעבודה שנעשתה על המערכת הוא  \ \delta W=-PdV. ניתן לקבל ביטוי זה על ידי חישוב הגידול בנפח של מערכת לכיוון אחד במרחק  dx, כנגד לחץ  P, כאשר שטח המגע בין המערכת לבין הסביבה הוא  A. במקרה זה העבודה האינפיטיסימאלית שהמערכת מבצעת היא:
העבודה שמתבצעת על המערכת שווה בגודלה והפוכה בסימנה לעבודה שהמערכת מבצעת, ולכן הביטוי המתקבל הוא:  \ \delta W=-PdV.
ניתן להסביר אינטואיטיבית את הערך השלילי של העבודה בכך שכשהמערכת מגדילה את הנפח, הכוח שמופעל עליה פועל נגד כיוון ההתפשטות שלה, ואילו כאשר נפח המערכת קטן, הכוח שמופעל עליה פועל עם כיוון ההתכווצות. לכן הסימן של העבודה שמתבצעת על המערכת יהיה תמיד הפוך לסימן של ההתפשטות: כאשר המערכת מתפשטת נקבל עבודה שלילית, וכאשר היא מתכווצת נקבל עבודה חיובית.
חום

הביטוי לחום שנכנס למערכת הוא  \delta Q=TdS.

 \delta Q אינו דיפרנציאל שלם, כלומר הגודל  Q אינו פונקציית מצב, ולכן היה צורך למצוא גודל שהוא כן פונקציית מצב ושעבורו יהיה אפשר לכתוב דיפרנציאל. לשם כך נטבע מושג האנטרופיה.

הסימן הוא חיובי, שכן כאשר זורם חום למערכת, גדלה האנטרופיה שלו.